open-index/open-wikipedia-markdown huggingface dataset:
Nacionalni park Andringitra

**Nacionalni park Andringitra** je jedan od šest nacionalnih parkova na jugoistoku Madagaskara, dio megaparka Kišne šume Atsinanana koji je 2007. godine upisan na UNESCO-v spisak Svjetske baštine kao područje od presudne važnosti za opstanak madagaskarske jedinstvene flore i faune.

## Geografija i klima
Park se nalazi u proviciji Fianarantsoa, 47&nbsp;km južno od grada Ambalavao i oko 120&nbsp;km južno od Ranomafane. Pokriva najveći dio masiva Andringitra, granitnog gorja visine od 500 do 2600 m, ispresjecanog brojnim brdima, kotlinama i granitnim vrhuncima, od kojih su najviši Imarivolanitra (ili Bobi) sa svojih 2658 m, inače drugi najviši vrh Madagaskara. Masiv Andringitra predstavlja klimatsku barijeru između vlažne i hladne oceanske struje s istoka, odnosno suhe i tople kontinentalne struje sa zapada. Klimatske razlike između ljeta i zime (temperature i vlažnosti) i temperaturne razlike između dana i noći, velike su i najekstremnije na Madagaskaru. Sezona suša traje od juna do oktobra, za madagaskarske zime, kad minimalna temperatura noću može pasti i do minus 16 °C na vrhuncima iznad 2500 m. Nerijetko padne i snijeg, koji se zadrži samo dan, dva na visinama ispod 2000 m. Unutar parka leži izvor rijeke Zamandao sa svojim slapovima.

Zbog njegovih dramatičnih vrhunaca, slapova, i neobičnih pejzaža, Andringitru često zovu najslikovitijim nacionalnim parkom Madagaskara.

## Fauna
Park je poznat po svojoj biološkoj raznolikosti, unutar parka živi 78 vrsta vodozemaca, 50 vrsta gmazova, 54 vrsta sisavaca, brojne vrste endemskih lemura, 108 vrsta ptica, i više od 1000 vrsti biljaka.

## Historija
Francuski botaničar Henri Perrier de la Bâthie prvi je sistematski istraživao masiv Andringitra 1925. godine. Na osnovu njegovih zapažanja i sugestija francuska kolonijalna uprava izdvojila je 1927. središnji dio masiva, površine 3,116.000 hektara, za rezervat prirode. Taj status je potvrđen i nakon stjecanja nezavisnosti 1966. godine, a 1999. rezervat je proglašen Nacionalnim parkom Andringitra.

## Ostali parkovi Kišnih šuma Atsinanana
# Nacionalni park Marojeji
# Nacionalni park Masoala
# Nacionalni park Zahamena
# Nacionalni park Ranomafana
# Nacionalni park Andohahela

## Povezano
* Lista lokaliteta svjetske baštine u Madagaskaru

## Reference

## Vanjske veze

* Službene stranice parka  
* Fotografija iz parka Andrigitra 
* Details from FAO Corporate Document Repository 
* Kamp Tzara na ulazu u park 
* Nacionalni park Andringitra 
* Kišne šume na UNESCOvom portalu svjetske baštine
Tsaratanana (masiv)

**Tsaratanana** je planinski masiv na sjeveru Madagaskara, koji se prostire na granici provincija Antsiranane i Mahajange.

## Geografija i geologija
Naborani masiv Tsaratanana na sjeveru otoka jednako je udaljen od Indijskog oceana i Mozambičkog kanala. Ima oblik kruga, promjer od 60&nbsp;km i gotovo se pravilno spušta prema obalama. Tsaratanana je masiv vulkanskog porijekla koji se formirao od eocena do kasnog kvartara. Tragovi vulkanske aktivnosti vide se po mnogim bazaltnim stijenama kojih je masiv prepun. Tsaratanana je najviši masiv na Madagaskaru, s vrhom Maromokotro od 2876 m, a ostale velike planine od sjevera prema jugu su: Andohanisambirno (2501) ispod kojeg izviru rijeke Sjeverni Mahavavi i Sumbiruno, Ambondrona (2262) ispod nje izvire Sandrakota, Maroangoka (1807) i Bealanana (1088).

## Biljni i životinjski svijet
U šumama Tsaratanane do visine 2500 m žive dva endemska sisavca, *Monticolomys koopmani* i *Voalavo gymnocaudus*, te jedna vrsta kameleona (*Calumma tsaratananensis*) koja živi jedino na vrhovima masiva. Na planinama Tsaratanane raste i vrlo rijetka vrsta palme *Dypsis curtisii*, na visinama između 1500 i 1800 m. Ta palma nije se vidjela gotovo 100 godina, ima vitko deblo, sa krunom od lišća u obliku pera.

Masiv Tsaratanana predstavlja klimatsku barijeru između vlažne i hladne oceanske struje s istoka te suhe i tople kontinentalne struje sa zapada. Klimatske razlike između ljeta i zime i temperaturne razlike između dana i noći, su velike. Sezona suša traje od juna do oktobra, za madagaskarske zime, kad minimalna temperatura noću može pasti i do minus 15 °C na vrhuncima iznad 2500 m. Nerijetko padne i snijeg koji se zadrži samo dan-dva, na visinama ispod 2000 m.

### Nacionalni parkovi
Dobar dio masiva proglašen je Rezervatom Tsaratanana radi zaštite prirode. U Madagaskaru je to viši stupanj zaštite od nacionalnog parka. Park se nalazi na velikoj visini i zatvoren je za posjetioce. Unutar rezervata leže brojni izvori rijeka kao što su Bemarivo, Sumbiruno, Ramena i Sjeverni Mahavavi, dva vodopada i termalni izvori. Na obroncima masiva pored grada Antsiranane nalazi se Nacionalni park planine Amber. Rezervat Tsaratanana nalazi se 90&nbsp;km južno od grada Ambilobea, oko 35&nbsp;km istočno od Ambanje i 263&nbsp;km južno od Antsiranane.

## Reference

## Vanjske veze
* Tsaratanana Integral Reserve 
* Besteigung des Maromokotro 2.876 m im Tsaratanana Massiv -höchster Berg der Insel Madagaskars
Zhengzhou

**Zhengzhou** (na kineskom: 鄭州, Zhèngzhōu - *severna prestonica*) je glavni grad kineske provincije Henan.
Velebit (razvrstavanje)

**Velebit** se može odnositi na:

**Geografija:**
* Velebit, najduža (145 km) planina u Hrvatskoj
** Park prirode Velebit
* Velebit (Bilogora), jedan od vrhova Bilogore
* Velebit (Kanjiža, Srbija), naselje u općini Kanjiža, Srbija

**[[Fudbal|Nogometni]] klubovi:**
* NK Velebit Benkovac
* NK Velebit Gračac
* NK Velebit Potnjani 
* NK Velebit Žabica

**Ostalo:**
* Vladimir Velebit (1907. - 2004.), jugoslavenski političar i diplomat.
* Velebit (Modena), hrvatski emigrantski list
* P-01 Velebit, hrvatska podmornica
* često ime za hrvatska športska društva
Feliks od Akvitanije

**Feliks od Akvitanije** (? - cca. 676) bio je patricij iz grada Toulousea, koji je od 660. do smrti služio kao vojvoda od Akvitanije. Pod njegovih vodstvom su bile ujedinjene Akvitanija i tadašnje Vojvodstvo Vaskonija. Feliks je bio nominalni vazal Franačke, odnosno merovinških kraljeva. Nije jasno da li je postavljen od strane njih ili je vlast osvojio sam. U svakom slučaju, Feliks je oko 670. dio vlasti, odnosno Vaskoniju prepustio Lupusu, koji je nakon smrti naslijedio sve njegove teritorije.

## Izvori
* Estornés Lasa, Bernardo. *[http://www.euskomedia.org/aunamendi/38128 Auñamendi Encyclopedia: Ducado de Vasconia]*
* Lewis, Archibald R. "The Dukes in the Regnum Francorum, A.D. 550-751." *Speculum*, Vol. 51, No 3 (July 1976), pp 381&ndash;410
* Sedycias, João. ''História da Língua Espanhola'' 
* Higounet, Charles. *Bordeaux pendant le haut moyen age*. Bordeaux, 1963
* *Miracula Sancti Martialis Lemovicensis*. MGH SS XV
Swithhelm od Essexa

**Swithelm** ili **Swithhelm** (? - 664) bio je kralj Istočnih Saksonaca (Essexa) od 660/661. do smrti. Bio je sin paganskog kralja Saewarda, odnosno brat Sigeberhta Malog. Na prijestolje je došao nakon ubistva svog rođaka, kršćanskog kralja Sigeberhta Dobrog. Iako se Sigeberhtova smrt tradicionalno pripisuje njegovoj vjeri, a Swithhelm među historičarima smatra jednim od mogućih poticatelja, sam Swithhelm se prije toga bio pokrstio. Imao je dobre odnose sa Istočnom Anglijom i njenim kraljem Aethelwoldom. Umro je godine 664. od posljedica kuge koja je tada poharala Britaniju.
Hilderik II

**Hilerik II** (653. - 675. godine) je bio kralj Franaka od 673. - 675. godine.

Ovaj brat od kralja Klotara III dolazi na najvišu državnu dužnost poslije sumnjive smrti svog prethodnika u plemićkoj zavjeri. Kako novi kralj nije uspio ispuniti iščekivanja plemića koji su ga postavili on ubrzo na kraju "pripravničkog" roka biva ubijen "nesretnim" slučajem tokom lova. U neredima koji su potom uslijedili Franačka država je više od deset godina bila bez kralja.

Novi kralj postaje Teodorik III, prema željama velikaša Pipina koji je priskrbio svu vlast u državi.
Yamanoue no Okura

**Yamanoue no Okura** (山上 憶良) (660–733) bio je japanski pjesnik i velikodostojnik. Najpoznatiji je kao autor pjesama posvećenih djeci i običnih ljudima, od kojih su neke ušle u zbirku Man'yōshū. Njegov opus odaje snažni kineski uticaj, uključujući za tadašnju japansku književnost neuobičajeno inzistiranje na konfucijanskom moralu. Yamanoue no Okura je bio član jedne od misija koje japanski dvor slao u Kinu. Tamo je otišao godine 701. i vratio se godine 707. Služio je kao guverner Hōkija (kraj današnjeg Tottorija), tutor krunskog princa i guverner Chikuzena.

## Izvori

## Literatura
*
660-e

**660-e** su decenija koja je počela 1. januara 660. i završila 31. decembra 669. 

## Događaji i trendovi
* 661 - Nakon smrti Alije, posljednjeg od rašidunskih kalifa, na mjesto kalifa dolazi Muavija I i tako osniva Omejadsku dinastiju.
* 668 - Država Silla, makon što je zajedno sa Kinezima uništila državu Goguryeo, prvi put ujedinjava Koreju pod jednu vlast. Time prestaje period Tri kraljevstva Koreje i počinje period Ujedinjene Sille.

## Reference
661.

__NOTOC__
Godina **661.** (**[[rimske brojke|DCLXI]]**) bila je redovna godina koja počinje u petak u julijanskom kalendaru. Oznaka 661. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 27. 1. - Kalif Ali ibn Abi Talib je ubijen čime prestaje Rašidunski Kalifat. Novim kalifom postaje Muavija I koji uspostavlja Omejadski Kalifat.
* Japanska carica Saimei naređuje carskoj floti da napadne otok i osvoji otok Kyūshū. Ekspediciju prati princeza Nukata koja će ispjevati znamenitu pjesmu u Nikitatsuu u Iyou.
* Perktarit i Godepert, nakon smrti svog oca Ariperta, postaju zajedničkim vladarima Langobarda.
* Carica Saimei u mjestu Asakura na otoku Kyūshū daje sagraditi palaču od drva prikupljenog rušenjem tamošnjih hramova i svetišta. Dva mjeseca kasnije umire, a što narod tumači bijesom bogova zbog skrnavljenja svojih hramova.
* Kralj Munmu postaje 30. po redu vladar korejske države Silla.
* Car Tenji dolazi na japansko prijestolje nakon smrti carice Saimei.


## Rođenja
* 15. 2. &ndash; Princeza Oku
* Carica Gemmei, carica Japana
* Chen Zi'ang, kineski pjesnik i službenik (u. 702)
* Liu Zhiji, kineski historičar (u. 721)

## Smrti
* 3. 1. &ndash; Benjamin, koptski patrijarh Aleksandrije
* 27. 1. &ndash; Alija, prvi šijitski imam i četvrti rašidunski (sunitski) kalif 
* Carica Kōgyoku (također carica Saimei), carica Japana
* Aripert, kralj Langobarda
* Sveti Finan, biskup Lindisfarnea

## Reference
Papa Benjamin I od Aleksandrije

**Papa Benjamin I od Aleksandrije** (590 – 3. januar 661) bio je trideset osmi po redu Papa Koptske pravoslavne crkve u Aleksandriji. Smatra se jednim od najvećih papa Koptske crkve, koji je svoje vjernike vodio kroz jedno od najdramatičnijih perioda u historiji. Papom je postao oko 620. za vrijeme velikog bizantsko-perzijskog rata kada se Egipat našao pod vlašću Sasanidske Perzije. Kada je rat oko 629. završio bizantskom pobjedom, povratak bizantske vlasti je označio početak progona Kopta koje je bizantski car i njegova Melkitska (halkedonska) crkva smatrala hereticima. Benjamin je prisiljen skrivati se u pustinji, a njegov brat Menas je bio mučen i pogubljen od aleksandrijskog patrijarha Kira kada ga je odbio odati. Benjaminovom skrivanju je kraj došao nakon izbijanja bizantsko-arapskih ratova, odnosno muslimanskog osvajanja Egipta. Benjamin se sreo sa Amr ibn al Asom, arapskim vojskovođom i prvim guvernerom Egipta, pri čemu su obje ličnosti ostavile pozitivan dojam jedna na drugu. Benjaminu je omogućeno da se vrati Aleksandriju odakle je vodio brigu o svojoj pastvi i pomogao joj da se prilagodi islamskoj vlasti. Koptska crkva ga slavi kao sveca.

## Napomene

## Literatura
* Atiya, Aziz S.. *[[The Coptic Encyclopedia]]*. New York:Macmillan Publishing Company, 1991. 
* Pope Benjamin I and the Islamic Conquest
Finan od Lindisfarnea

**Finan od Lindisfarnea** (17. februar 661), poznat i kao **Sveti Finan**, bio je irski redovnik, obučen na otoku Iona u Škotskoj, koji je služio kao biskup Lindisfarnea od 651. do 661. U Lindisfarneu je podigao katedralu te je pokrstio nekoliko anglosaksonskih kraljeva - Sigeberta od Essexa i Peadu od Mercije. Glavni izvor o njegovom životu je Beda Uvaženi.
 
## Reference

## Literatura
* 
* Powicke, F. Maurice and E. B. Fryde *Handbook of British Chronology* 2nd. ed. London:Royal Historical Society 1961
* Walsh, Michael *A New Dictionary of Saints: East and West* London: Burns & Oats 2007 

## Vanjske veze
* ''Ecclesiastical History of the English People'' , Book 1, L.C. Jane's 1903 Temple Classics translation. From the Internet Medieval Sourcebook.
* Bede's Ecclesiastical History and the Continuation of Bede (pdf), at CCEL, edited & translated by A.M. Sellar.
* Saint Finan at the Catholic Encyclopedia
* Catholic Online Saints and Angels
* Patron Saints Index 
* Prosopography of Anglo Saxon England entry for Finan
Godepert

**Godepert** (također *Gundipert*, *Godebert*, *Godipert*, *Godpert*, *Gotebert*, *Gotbert*, *Gotpert*, *Gosbert* ili *Gottbert*) (? - 662) bio je kralj Langobarda od 661. do smrti. Bio je najstariji sin kralja Ariperta I. Iako mu je otac bio katolik, Godepert je ispovijedao arijansku vjeru. Nakon očeve smrti je preuzeo prijestolje u Paviji, dok mu je mlađi brat Perktarit, koji je ispovijedao katoličanstvo, preuzeo prijestolje u Milanu. Dva brata su međusobno zaratila. Zbog toga je Godepert u pomoć pozvao vojvodu Grimoalda I od Beneventa. Grimoald ga je, međutim, ubio u kraljevskoj palači i preuzeo prijestolje. Taj je puč preživio njegov sin Raginpert, koji je uspio pobjeći iz palače i kasnije zavladati kao kralj.
Perktarit

**Perktarit** (*Perctarit*; , ? - 688) bio je kralj Langobarda od 661. do 662. i od 671. do 688. Bio je mlađi sin prethodnog kralja Ariperta I. Nakon očeve smrti je prijestolje nakratko podijelio sa svojim bratom Godepertom; vjerske razlike među braćom, odnosno Godepertovo arijanstvo nasuprot Perktaritovog katoličanstva, su dovele od građanskog rata između Godepertovog dvora u Paviji i Perktaritovog dvora u Milanu. Godepert je u pomoć pozvao vojvodu Grimoalda, ali ga je Grimoald mučki ubio, preuzeo vlast, i na kraju protjerao Perktarita, koji je utočište pronašao kod Avara i njihovog kagana Kakara. Tom prilikom su, pak, zarobljeni Perktaritova supruga Rodelinda i sin Kuninkpert. Perktarit je poslije bio prisiljen bježati u Franačku. 

Pred Grimoaldovim zahtjevom za izručenje se planirao skloniti u Britaniju, ali mu je Grimoaldova smrt 671. omogućila da se vrati u domovinu, svrgne Grimoaldovog sina Garibalda i preuzme vlast. Perktarit je kao kralj katoličanstvo učinio državnom religijom, ali je, s druge strane, odbio priznati vjerski autoritet pape. Sa Bizantom je sklopio mir. Godine 678. je Kuninkperta postavio za suvladara. Jedini vojni pohod koji je poduzeo bio je protiv Alagisa, pobunjenog vojvode od Tridenta. Uspio ga je poraziti, ali je ubrzo nakon toga ubijen.

Perktaritov život je postao predmetom Corneilleove tragedije *Pertharite*, kasnije obrađene i kao Händelova opera *Rodelinda*.

## Izvori
### Fusnote

### Literatura
*
Princeza Ōku

**Princeza Ōku** (大来皇女 or 大伯皇女) (12. februar 661  - 29. januar 702 ) bila je japanska princeza iz Asuka perioda. Bila je kćer cara Temmua i sestra Princa Otsua. Kao djevojčica je bila svjedokom Jinshinskog rata. Prema *[[Man'yōshū]]u* (Antologiji Deset hiljada listova), postala je prva Saiō koja je služila u svetištu Ise. Nakon smrti brata 686. godine vratila se iz Isea u Yamato kako bi pokopala njegove ostatke na planini Futakami, a nakon toga je i sama mirno umrla u dobi od 40 godina. Bratu je bila posvetila nekoliko pjesama.

## Povezano
* Saiō

## Reference

* 
* 
* -----. (1901). *Kokka taikan*. Tokyo: Teikoku Toshokan, Meiji 30-34 [1897-1901]. [reprinted *Shinten kokka taikan* (新編国歌大観), 10 vols. + 10 index vols., Kadokawa Shoten, Tokyo, 1983-1992. ]
* Nippon Gakujutsu Shinkōkai. (1940). *Man'yōshū*. Tokyo: Iwanami shoten. [reprinted by Columbia University Press, New York, 1965. ] [reprinted by Dover Publications, New York, 2005. 
* 

## Vanjske veze
* Kanji Haitani's Man'yoshu Best 100 , with explanations and translation.
* 2001 Waka: The Man'yôshû 
* 日本古代史料本文データ  Downloadable lzh compressed file of text of Man'yōshū
Bemarivo (Sofia)

**Bemarivo** je rijeka na zapadu Madagaskara duga 283&nbsp;km, najveća pritoka rijeke Anjobonija lijeve pritoke rijeke Sofia.
## Geografija
Rijeka *Bemarivo* izvire na jugoistočnim obroncima planine Antolana (1 199 m) u Masivu Tsaratanana  zapadno od mjesta Andilamena.
Od izvora do mjesta Miarinarivo, Bemarivo je poznat pod imenom **Ankobaka**. Bemarivo od svog izvora teče kao pravi planinski brzak, sa brojnim slapovima u pravcu sjeverozapada. Nakon Miarinariva, pad *Bemariva* rapidno se smanjuje, jer tu rijeka ima široku kotlinu kroz Masiv Marovato (1 268 m). Odatle rijeka teče gotovo paralelno sa rijekom Anjoboni praveći velike meandre, tu prima brojne male pritoke s lijeve i desne strane. Nešto malo iznad Mampikonija, Bemarivo ulazi u nizinu iz ranog trijasa, nakon što primi svoju najveću pritoku sa lijeve strane - Mampikoni, naglo zavija i teče u pravcu sjevera do svog ušća u Anjoboni, kod mjesta Anahidrano. Svega 5 kilometara dalje Anjoboni uvire u rijeku Sofiju.

U svom donjem dijelu Bemarivo ima vrlo široko korito, sa niskom pješčanom obalom, i sa malo vode većinom godine, tako da često plavi okolne ravnice za velikih monsunskih kiša.

Ukupna duljina rijeke *Bemarivo* je 265&nbsp;km, a površina njena sliva iznosi 15 270&nbsp;km² , što je više od polovice sliva Sofije, koji je 27 315&nbsp;km².

## Povezano
* Rijeke Madagaskara
## Napomene

## Vanjske veze
* John S. Sparks: To Lake Tseny by Oxcart (NY Times) 
* Fotografije rijeke sa portala Panoramio
Chen Zi'ang

**Chen Ziang** (, često pisan kao **Chen Zi'ang**, 661 (ili 656)&ndash;702) bio je kineski pjesnik iz doba dinastije Tang. Smatra se važnom ličnošću za razvoj stila poezije za koji se danas koristi izraz "Tang". Bio je poznat zbog svog nezadovoljstva dotadašnjim oblicima poezije, te je inspiraciju pronalazio u dalekoj prošlosti, a što je za posljedicu imalo početak novog perioda. Navodi se kako je bitno uticao na pjesnike zlatnog doba Tanga kao što su Wang Wei, Li Bai i Du Fu.

## Napomene


## Literatura
Wu, John C. H. (1972). *The Four Seasons of Tang Poetry*. Rutland, Vermont: Charles E. Tuttle. 
Zhu Xiaoyin, *The Reason for Chen Zi'ang's Death* (关于陈子昂的死因) 1983
Carica Gemmei

, također poznata i kao Carica Genmyō, bila je 43. po redu car Japana, prema tradicionalnom popisu. Vladala je od 707. do 715. 

Bila je četvrta kćer Car Tenjija; i mlađa polusestra carice Jito. Majka Mei-no-Iratsume (takošer poznata i kao Soga*-hime*), bila je kćer *[[Udaijin]]a* po imenu Soga-no-Kura-no-Yamada-no-Ishikawa-no-Maro (također poznatog i kao Soga Yamada-no Ō-omi).

Gemmei je postala supruga (*nyōgo*) Krunskog princa Kusakabe no Mikoa, koji je bio sin cara Temmua i carice Jito. Na prijestolje je došla nakon smrti svog sina cara Mommua godine 707. Jedan od izvora sugerira da je to odlučio car Mommu na samrti, smatrajući da mu je sin premlad, odnosno da mu je majka pogodnija za ulogu vladara.

Njena vladavina je ostala zabilježena po preseljenju carske prijestolnice iz Asuke u Naru, što je označilo početak perioda Nara japanske historije. Godine 712. je također dovršen Kojiki, prvi japanski historijski tekst.

Godine 715. je abdicirala u korist sestre koja je zavladala kao Carica Gensho.

## Reference

## Literatura
* 
* Brown, Delmer M. and Ichirō Ishida, eds. (1979). ''Gukanshō: The Future and the Past.'' Berkeley: University of California Press. ; OCLC 251325323
* Ponsonby-Fane, Richard Arthur Brabazon. (1959). ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Odai Ichiran]]*; ou, ''Annales des empereurs du Japon.'' Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ; OCLC 59145842
Liu Zhiji

**Liu Zhiji** () (661–721), kurtoazno ime **Zixuan** (子玄), bio je kineski historičar poznat kao autor knjige *[[Shitong]]*, prvog djela koje je na kritički način komentiralo dotadašnju kinesku historiografiju. Njegov otac Liu Zangqi i stariji brat Liu Zhirou bili su carski službenici, poznati po književnom talentu. Liu Zhiji je carski ispit položio 680, i ušao u državnu službu, radeći na nekoliko zbirki sužbenih historija 699. Godine 708. je podnio ostavku kako bi mogao dovršiti *Shitong*.

## Literatura

* Li, Wenli. *[http://www.cqvip.com/QK/90405X/200605/22895497.html?SUID=EGBNBFDHDNCBCOPIBOLGEMCBCDOIPNFP Liu Zhiji Shitong Tixian De Biandao Sixiang He Biandao Yuanze (The Editing Thought and Principle in Liu Zhiji's Shitong)]*. Tangdu Journal. 2006.5. p. 34-36. ISSN 1001-0300.
* Qu, Lintong, "Shitong" ("Generality of Historiography") . *[[Enciklopedija Kine|Encyclopedia of China]]*, 1st ed.
662.

__NOTOC__
Godina **662.** (**[[rimske brojke|DCLXII]]**) bila je redovna godina koja počinje u subotu u julijanskom kalendaru. Oznaka 662. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Langobardski vojvoda Grimuald mučki ubija kralja Godeperta i u izgnanstvo tjera njegovog sina Perktarita.
* Japanski car Tenji naređuje Abe no Hirafuu da sa ekspedicionim korpusom ode u Koreju kako bi obnovio državu Baekje i pokušao na vlast dovesti Buyeo Punga.


## Rođenja
* Princ Kusakabe od Japana (u. 689)
* Car Ruizong od Tanga
* Rumwold od Buckinghama, dijete svetac
* Kakinomoto no Hitomaro, japanski pjesnik (približni datum)

## Smrti
* Lai Ji, kineski velikodostojnik
* 13. 8. - Maksim Ispovjednik, bizantski teolog
* Godepert, kralj Langobarda
* Rumwold, dijete svetac

## Reference
Rumwold od Buckinghama

**Rumwold** (662 - 662) je bio legendarni srednjovjekovni kršćanski svetac u Engleskoj, poznat kao dijete koje je živjelo tri dana. Za njega se govorilo da je usprkos toga što je bio beba iskazao čudesnu kršćansku pobožnost, te mogao odmah govoriti, iskazavši svoju kršćansku vjeru, zatraživši krštenje i održavši propovijed prije smrti. Glavni izvor o njegovom životu je hagiografija *Vita Sancti Rumwoldi* iz 11. vijeka.

## Izvori

*Opći:*
*  From which are relevant:
:* 
:* 
:* 
:* 
*Indeksirani:*
Princeza Nukata

(također poznata i kao Princeza Nukada) bila je japanska plemkinja i pjesnikinja iz Asuka perioda.

Bila je kćer princeze Kagami, a kasnije je postala omiljena supruga cara Temmua. Njemu je rodila princezu Tochi (kasniju suprugu cara Kobuna). Postoje japanske legende prema kojima je kasnije postala suprugom cara Tenjija, starijeg brata cara Temmua, ali za to ne postoje dokazi.

Poznata je kao jedna od najvećih pjesnikinja svog vremena, te je ukupno trinaest njenih pjesama ušlo u zbirku *[[Man'yōshū]]*: #7-9, 16-18, 20, 112, 113, 151, 155, 488, and 1606. (#1606 is a repeat of #488.) Dvije od tih pjesama su ušle i u kasnije zbirke *[[Shinchokusen Wakashū]]* i *[[Shinshūi Wakashū]]*. Pjesma #9 je poznata kao jedna od najtežih pjesama *Man'yōshūa* za tumačenje.

## Reference

## Literatura


* 
* 
* pg 140 of *Woman poets of Japan*, 1977, Kenneth Rexroth, Ikuko Atsumi, ; previously published as *The Burning Heart* by The Seabury Press.
* pg 103 of *[[Seeds in the Heart]]*
Iyo (provincija)

je bila stara provincija Japana na području današnje prefekture Ehima na otoku Shikoku. Iyo se graničila sa provincijama Awa, Sanuki i Tosa. Nekad se za nju koristio i izraz  .

Drevno sjedište provincije je bilo kraj suvremenog Imabarija. Za vrijeme perioda Sengoku se podijelila na nekoliko velikih feudalnih gospodstava, od kojih se najvećim upravljalo iz Zamka Matsuyama u Matsuyami. Nakratko ju je ujedinio klan Chosokabe iz susjedne Tose, sli je Toyotomi Hideyoshi godine 1584. napao Shikoku i prerasporedio njegova gospodstva. Za vrijeme perioda Edo je provinciju kontrolirala domena Uwajima.

Tamošnje stanovništvo je govorilo Iyo-ben.

## Napomene

## Literatura
* Nussbaum, Louis-Frédéric and Käthe Roth. (2005). ''Japan encyclopedia.'' Cambridge: Harvard University Press. ; OCLC 58053128
Buyeo Pung

**Buyeo Pung**, u Japanu poznat kao  bio je jedan od sinova kralja Uije., posljednjeg vladara države Baekje, jednog od Tri kraljevstva Koreje. Kada je država Baekje godine 660. poklekla pred zajedničkim napadom Kineza i države Silla, Buyeo Pung se nalazio u državi Wa u Japanu, pokušavajući sklopiti savez. O tim navodima, međutim, postoje brojne rasprave. 

Godine 662. se zajedno sa japanskom vojskom na čelu sa generalom Abe no Hirafuom vratio u Baekje, pokušajući obnoviti državu. Priključio mu se general Boksin davši mu titulu kralj Pungjang (풍장왕). Godine 663. snage Baekjea i Japanaa su u bitci kod Baekganga poražene od snaga Kine i Sille. Princ se sklonio u državu Goguryeo. Kada je i država Goguryeo godine 668. kolabirala, zarobili su Kinezi i doveli u južnu Kinu. Što se poslije sa njim dogodilo nije poznato.

Njegov mlađi brat Zenkō (善光 ili 禅広) je služio japanskog cara i dobio titulu Kudara no Konikishi (百濟王; kralj Baekjea).

## Napomena
Anjoboni (Sofia)

**Anjoboni** je rijeka na zapadu Madagaskara duga 200&nbsp;km, najveća pritoka rijeke Sofia.

## Geografija
Rijeka *Anjoboni* izvire na sjevernim obroncima planine Amparirimbaratra (1 201 m) u Masivu Marovato (1 268 m) kod mjesta Ambodivoasari.
Prvih 14&nbsp;km od izvora do mjesta *Beanampatsa*, teče kao pravi planinski brzak, u pravcu sjevera, nakon tog zavija u pravcu zapada i manje više drži taj pravac uz brojne meandre, blago zavijajući prema sjeveru, kroz uske klance. Na čitavom toku kroz padine Masiva Marovato, prima brojne male pritoke s lijeve i desne strane. Kod mjesta Zafindrazaka naglo skreće na sjever u veliku obalnu nizinu, ponovno naglo skreće prema zapadu kod mjesta *Marovario*. Nakon tog kod mjesta Anahidrano prima svoju najveću pritoku Bemarivo, te svega 5 kilometara dalje ima ušće u rijeku Sofiju.
U svom donjem toku kroz obalnu ravnicu, Anjoboni ima vrlo široko korito, sa niskom pješčanom obalom, i sa malo vode većinom godine, tako da često plavi okolne ravnice za velikih monsunskih kiša.

Ukupna duljina rijeke *Anjoboni* je 200&nbsp;km, a površina njena sliva je 15 270&nbsp;km² (zajedno sa rijekom Bemarivo).

## Povezano
* Rijeke Madagaskara

## Napomene
Abe no Hirafu

(575 - 664?) bio je japanski velikodostojnik i vojskovođa iz Asuka perioda. Služio je kao guverner provincij Koshi. Godine 658. se borio protiv *[[emishi]]ja* ili *ebisua*, odnosno "barbarskih" domorodaca Japana. Godine 661. ili 662. ga je car Tenji poslao u Koreju da pokušao obnoviti državu Baekje. Godine 663. je poražen od Kineza i države Silla u bitci kod Baekganga.

## Povezano
* Mishihase
Grimoald I od Beneventa

**Grimoald I** (cca. 610 – 671) je bio vojvoda od Beneventa (651–662) i kralj Langobarda (662–671).

Bio je sin vojvode Gisulfa II od Furlanije i bavarske princeze Ramhilde, kćeri vojvode Garibalda, te je tako preko majke bio povezan sa vladajućom Bavarskom dinastijom. Zajedno sa bratom Radoaldom je bio posvojen od strane vojvode Arehisa I od Beneventa; tako je mogao naslijediti Arehisovog sina Aiulfa I i Rodoalda 651. Po vjeri je bio arijanac. Godine 662. ga je njegov sizeren, arijanski kralj Godepert pozvao u Paviju kako bi pomogao u borbi protiv njegovog katoličkog brata i suparnika, kralja Perktarita. Grimoald je iskoristio priliku da mučki ubije kralja u palači; nakon toga je preuzeo vlast i protjerao Perktarita.

Grimoald se pokazao kao uspješan vojskovođa. Ratovao je s bizantskim carem Konstansom II i iskoristio pobunu bizantskog generala Mezezija na Siciliji; zahvaljujući tome je osvojio Brindisi, Taranto i Forli na sjeveru. U Furlaniji je za svog namjesnika postavio vojvodu Lupusa od Furlanije. Kada se Lupus pobunio, Grimoald je stupio u savez sa Avarima kako bi ga porazio, pri čemu je Furlanija opustošena. Kasnije je porazio i Lupusovog sina Arnefrita, a za novog namjesnika Furlanije je postavio Wechtarija, poznatog po neprijateljstvu prema Avarima i Slavenima.

Grimoald je uspio poraziti i Franke pod kraljem Klotarom III, koji su pokušali na prijestolje postaviti Pektarita. Kada je umro 671. godine njegov malodobni sin je ubrzo svrgnut od strane Pektarita i njegovih pristaša.

## Napomene


## Izvori
* Gwatkin, H. M., Whitney, J. P. (ed) *The Cambridge Medieval History: Volume II—The Rise of the Saracens and the Foundations of the Western Empire*. Cambridge University Press, 1926.
* Oman, Charles. *The Dark Ages 476-918*. London, 1914.

|-
Mangarahara (Sofia)

**Mangarahara** je rijeka na zapadu Madagaskara duga oko 100&nbsp;km, prva veća lijeva pritoka rijeke Sofije.

## Geografija
Rijeka *Mangarahara* izvire na obroncima planine Mandritsara u Masivu Marovato (1 268 m) kod mjesta *Antanambao*.

Mangarahara od izvora teče u pravcu juga, do visoravni Mahakira. Kod mjesta Antanakafe prima svoju lijevu pritoku Ambombou i zatim skreće na zapad uskim kanjonom kroz obronke planine Mandritsara. Od mjesta Mandritsara zavija prema sjeverozapadu i teče do svog uvira u Sofiju, kod mjesta Antsahabe, nakon što obadvije rijeke uđu u veliku obalnu dolinu. Ukupna duljina rijeke *Mangarahara* je oko 100&nbsp;km.
* U gornjem planinskom toku rijeke, naročito u *Ambomboi* živi endemska tropska ribica **Sauvagella robusta**.

## Povezano
* Rijeke Madagaskara

## Reference

## Vanjske veze
* Endemska riba Sauvagella robusta 
* Endemske vrste riba iz rijeke Amboaboa
Aiulf I

**Aiulf I** (također poznat kao i *Aione*; ? - 646) bio je langobardski vojvoda od Beneventa od 641. do smrti. Naslijedio je svog oca Arehisa I. Ubrzo se ispostavilo da je mentalno nestabilan, pa su se kao regenti nametnula njegova posvojena braća Radoald i Grimoald. Usprkos toga je Aiulf osobno vodio langobardsku vojsku kada su Slaveni preko Jadrana napali Siponto na apulijskoj obali. Tada mu je konj pao u jarak ispred slavenskog logora, te su ga Slaveni ubili. Naslijedio ga je Radoald.
Radoald od Beneventa

**Radoald** (ili *Raduald*; ? - 651) bio je langobardski vojvoda od Beneventa od 646. do smrti. On i stariji brat Grimoald su bili sinovi vojvode Gisulfa II, ali ih je posvojio beneventski vojvoda Arehis I. Nakon Arehisove smrti su Rodoald i Grimoald postali regenti Arehisovom biološkim sinu i nasljedniku Aiulfu I koji je bio duševno rastrojen. Kada su godine 646. Slaveni preko Jadrana napali Siponti u Apuliji, Aiulf je napao njihov logor i poginuo. Radoald je tada, zahvaljujući tome što je govorio slavenski, sa njima uspješno pregovorao i tako ih potakao da napuste Italiju. Tada je preuzeo titulu vojvode. Umro je 651. a naslijedio ga je brat Grimoald.
Princ Kusakabe

**Princ Kusakabe** (草壁皇子, Kusakabe no miko) (662 – 10. maj 689) bio je Japanski krunski princ od 681. do smrti. Bio je drugi sin cara Temmua i carice Unonosarara, danas poznate kao Carica Jitō. Kada se u ljeto 686. njegov otac razbolio, carske ovlasti je predao supruzi. Tri godine kasnije, prije nego što je stigao sam preuzeti carsku titulu, Kusakabe je umro. Kasnije je dobio posthumnu titulu .

Kusakabe je bio oženjen za svoju tetku princezu Abe, kćer cara Tenjija. Imali su najmanje troje djece - princa Karua, princezu Hidaka i princezu Kibi. Carica Jitō je nakon njegove smrti nastavilia vladati. Kasnije su Karu i Hidaka vladali kao car Mommu i carica Genshō.
Kakinomoto no Hitomaro

**Kakinomoto no Hitomaro** (柿本 人麻呂; cca. 662 – 710) bio je japanski plemić i pjesnik iz kasnog Asuka perioda. Najpoznatiji je od svih pjesnika čija su djela uključena u zbirku *[[Man'yōshū]]*. U Japanu se smatra jednim od Trideset šest besmrtnika poezije. Nakon Heianskog perioda se često nazivao "Hito-maru" (人丸).

## Vanjske veze
* 
* http://www.temcauley.staff.shef.ac.uk/hitomaro.shtml  The *2001 Waka for Japan 2001* collection contains a large selection of translations of Hitomaro's poetry, mostly from the Man'yōshū
* Kenneth Rexroth's *One Hundred Poems from the Japanese* (New Directions, 1955, ) contains several of Hitomaro's waka, as well as notable translations of 3 naga uta ("In the sea of ivy clothed Iwami", "The Bay of Tsyunu", and "When she was still alive")
* http://visit-masuda.main.jp/hitomaro.html  Takatsu Kakinomoto Shrine.
A Midsummer Night's Dream (film, 1999)

***A Midsummer Night's Dream*** je američki igrani film snimljen 1999. godine u režiji Michaela Hoffmana, a koji predstavlja adaptaciju istoimenog kazališnog komada Williama Shakespearea. Radnja je smještena u fiktivni italijanski grad-državu Monte Athena u drugoj polovici 19. vijeka i prati dva para ljubavnika i trupu glumaca koji završe u obližnjoj šumi gdje se sa njima šale vile i druga stvorenja.

## Uloge

## Vanjske veze
* 
* Fox Searchlight Pictures: A Midsummer Night's Dream 
* Screen captures at GregoryJbara.com featuring the rude mechanicals 
* Gregory Jbara's on set black-and-white photos 

## Reference
Kevin Kline

**Kevin Delaney Kline** (24. listopada 1947.), američki filmski i kazališni glumac, nagrađen Oscarom i Tonyem.

Rodio se u St. Louisu, Missouri. Obitelj je posjedovala lanac robnih kuća, kao i najveću trgovinu igračkama i pločama u St. Louisu.

Njegov otac bio je agnostički njemački Židov, a majka katolkinja, kći doseljenika iz irskog okruga Louth.
Kline je odgojen kao katolik.

Nakon mature, odlazi na studij, gdje isprva privlači pozornost kao klasični pijanist, a kasnije prelazi na glumu.
Diplomirao je 1970. godine,dobiva stipendiju za dramski odjel na legendarnoj školi Julliard u New Yorku.

Poslije boravka tamo, osniva sa skupinom prijatelja glumačku družinu, i kazalište postaje njegova prva glumačka postaja.
Ide na turneje, a najčešće izvođeni autor je William Shakespeare.
Za svoje kazališno umijeće dobiva velike pohvale kritičara, pa i dvije nagrade Tony.

1982.debitira na filmu i do sada je ostvario 30-tak uloga, a partnerica u filmskom debiju bila mu je Meryl Streep, koja je za taj film (Sofijin izbor) dobila Oscara.

Kline nastavlja svoj put u Hollywood, ali kako pažljivo bira uloge, nadimak mu je "Kevin Decline".
1989. dobiva Oscara za svoje portretiranje Otta u filmu "Riba zvana Wanda".(partneri John Cleese, Michael Palin, i Jamie Lee Curtis).

Od 1989. je sretno oženjen glumicom Phoebe Cates s kojom ima dvoje djece. 
Angažiran je u problemu dijabetesa.

## Vanjske veze

*
Lisica i vrana

**Lisica i vrana** je jedna od basni koje se pripisuju Ezopu. Prema priči je jednoga dana lisica krenula u šumu da traži hranu. Slučajno je naišla na jednu vranu koja je bila na goloj grančici drveta, i u kljunu držala parče sira. Lisici krenu voda na usta. Međutim, lisica je bila lukava i smislila plan. Pozdravila je vranu i pohvalila njen izgled, ali joj je rekla da nije sigurna da li zna i dobro pjevati. Vrana je otvorila kljun kako bi lisici dokazala da zna pjevati, ali joj je sir ispao iz usta. Lisica je zgrabila sir i pobjegla s njim.
Richard Barthelmess

**Ričard Semler Dik Bartelmes** (; 9. maj 1895. – 17. avgust 1963.) je bio američki glumac i zvezda nemih filmova.

Prvu ulogu imao je 1916, u filmu *„Glorijina romansa“*, i veoma brzo je postao najplaćeniji glumac u Njujorku. Igrao je pored velikih zvezda poput Beti Dejvis i Rite Hejvort (u poznatom *„[[Samo anđeli imaju krila]]“*). Bartelmes je jedan od osnivača Američke akademije filmskih umetnosti i nauka (koja dodeljuje Oskare). Godine 1928, na prvim dodelama Oskara, nominovan je u kategoriji za najboljeg glavnog glumca, za uloge u filmovima *„Omča“* i *„Dečko u kožnoj jakni“*. Dolaskom zvučnog filma počeo je sve manje nastupati, posvetivši se umesto toga finansijskim poslovima. U Drugom svetskom ratu dobio je čin mornaričkog poručnika i nikada se nije vratio glumi. Umro je 1963, od kancera.

## Vanjske veze
*
George Bancroft (glumac)

**Džordž Bankroft** (; 30. septembar 1882 – 2. oktobar 1956) je bio američki glumac.

Pre nego što je postao velika filmska zvezda, Bankroft je režirao kraće predstave za brod na kome je radio kao mornar. Najpopularniji je bio tokom dvadesetih godina, pre svega zahvaljujući brojnim mjuziklima u kojima je igrao. Prvu veliku ulogu, imao je 1925, u filmu *„Poni ekspres“*. Bio je nominovan za Oskar za najboljeg glavnog glumca za ulogu u drami *„Grom iz vedra neba“*. Krajem tridesetih, glumio je u filmovima *„[[Stagecoach (film, 1939)|Poštanska kočija]]“*, *„Umirem svake zore“* i *„Anđeli prljavih lica“*. Godine 1942. je napustio Holivud kako bi vodio svoj ranč.

## Vanjske veze

*
Gilda

***Gilda*** je američki film noir snimljen 1946. u režiji Charlesa Vidora sa Glennom Fordom i Ritom Hayworth u glavnim ulogama. Radnja je smještena u Buenos Aires gdje se profesionalni američki kockar sprijatelji s vlasnikom kockarnice ne znajući da je oženjen za njegovu bivšu djevojku Gildu. Gilda se smatra jednim od najuspješnijih filmova svog vremena, a Riti Hayworth je uloga arhetipske *[[fatalna žena|femme fatale]]* zavodnice predstavljala vrhunac karijere. *Gilda* je također poznata i po haljini koju je nosio glavni lik, a koji se smatra jednim od najuticajnijih primjeraka filmske mode.

## Uloge

## Vanjske veze

* 
* 
* ''Gilda'' trailer at TCM Media Room
Car Ruizong od Tanga

**Car Ruizong od Tanga** (唐睿宗) (22. jun 662&ndash; 13. jul 716), osobno ime **Lǐ Dàn** (李旦), poznat tokom života i kao **Li Xulun** (李旭輪), **Li Lun** (李輪), **Wu Lun** (武輪), i **Wu Dan** (武旦), bio je peti, odnosno deveti car Kine iz dinastije Tang. Bio je osmi sin cara Gaozonga i četvrti sin njegove druge supruge Carice Wu (kasnije poznate kao Wu Zetian).

U februaru 684. je Li Danova majka Carica Wu njegovog starijeg brata Cara Zhongzong (Li Xian) zbog pokušaja samostalne vladavine smijenila sa carskog prijestolje, te je na njega postavila Li Dana koji je zavladao car Ruizong. On je tada vladao kao najobičnija marioneta bez imalo vlasti. U oktobru 690. je formalno predao vlast majci, koja je sebe proglasila "carem" kao jedina žena koja je to učinila u kineskoj historiji. Car Ruizong je tada degradiran na položaj krunskog princa sa nekonvencionalnom titulom *Huangsi* (皇嗣, doslovno "carski nasljednik"). Sljedećih godina su nećaci Carice Wu - Wu Chengsi i Wu Sansi - pokušali isposlovati vlastito imenovanje na mjesto krunskog princa, ali je Wu Zetian to odbila. Konačno je u oktobru 698. godine pod prijetnjom strane najezde i pritiskom nezadovoljne javnosti Carica Wu pristala na prijedlog kancelara Di Renjiea i vratila prognanog Li Xiana u glavni grad Luoyang. Ubrzo je Li Dan ponudio mjesto krunskog princa svog bratu, što je prihvaćeno, te je Li Xian postao novi krunski princ.

Godine 705. je izveden puč kojim je Wu Zetian svrgnuta sa prijestolje na koje se vratio Car Zhongzong. Sljedećih pet godina njegove vladavine je obilježila dominacija Zhongzongove supruge Carice Wei. Početkom jula 710. je Car Zhongzong umro, navodno od otrova Carice Wei koja je potom Zhongzongovog najmlađeg sina Li Chongmaoa, princa od Wena, imenovala carem (po imenu Car Shang). Samo dva tjedna kasnije su Li Danova sestra Princeza Taiping i sin Li Longji, princ od Linzija, organizirali puč u kome je ubijena Carica Wei. Princeza Taiping, Li Longji i Li Longjijev brat Li Chengqi, princ od Songa, su potom nagovorili Li Dana da ponovno preuzme prijestolje, što je rezultiralo smjenom Cara Shanga. Li Longji, iako nije bio najstariji sin, je zbog zasluga imenovan krunskim princom.

Ubrzo su se, međutim, nagomilale napetosti između Princeze Taiping i njenih brojnih pristaša na jednoj, i Li Longjija na drugoh strani. U septembru 712. je car Ruizong, uvjeren kako astrološki znakovi sugeriraju smjenu na prijestolju, abdicirao u korist Li Longjija (car Xuanzong). Na prijedlog Princeze Taiping je, pak, Car Ruizong, preuzeo titulu *[[Umirovljeni car (titula)|Taishang Huang]]* (umirovljeni car), te nastavio vladati de facto. Godine 713. je Car Xuanzong, sumnjajući u mogući puč Princeze Taiping, poduzeo preventivnu čistku njenih pristaša i svoju tetku natjerao na samoubistvo. Nakon smrti sestre se Car Ruizong i stvarno odrekao vlasti. Umro je 716.

### Preci


## Reference

* *[[Knjiga Tanga]]*, vol. 7.
* *[[Nova knjiga Tanga]]*, vol. 5.http://ef.cdpa.nsysu.edu.tw/ccw/02/ntan01.htm 
* *[[Zizhi Tongjian]]*, vols. 201, 202, 203, 204, 205, 206, 207, 208, 209, 210, 211.

|-

|-

|-

|-

|-
Wallace Beery

**Volas Ficdžerald Biri** (; 1. april 1885 – 15. april 1949.) je bio američki glumac. Najpoznatiji je po ulozi Bila u filmu *„Min i Bil“*, sa Mari Dresler, ali i po drami *„Šampion“*, za koju je dobio Oskar za najboljeg glavnog glumca. Tokom tridesetšestogodišnje karijere, glumio je u 250 filmova.

## Kratka biografija
Sa šesnaest godina, Biri je pobegao od kuće i pridružio se *„Ringling Bros. cirkusu“*, gde je trenirao slonove. Dve godine kasnije, pošto ga je napao leopard, napustio je taj posao i otišao u Njujork gde je ubrzo dobio uloge na Brodveju. Godine 1916, upoznao je Gloriju Svonson, i sa njom se venčao. Razveli su se tri godine kasnije jer je pio i fizički je zlostavljao. Ulogu Panča Vilje, koju je tada dobio, odigrao je sedamnaest godina kasnije u filmu *„Živeo Vilja!“* koji je postao komercijalno najuspešniji film 1934. godine. Ostvario je zapažene uloge u filmovima *„Izgubljeni svet“* (po romanu Artura Konana Dojla) i *„Poslednji Mohikanac“*. Zbog njegovog snažnog glasa, u *„[[Metro-Goldwyn-Mayer|Metro-Goldvin-Mejeru]]“* su ga često birali za ekscentrične i neobične likove.

Biri se oženio Ritom Gilman, pet godina posle razvoda od prve supruge, ali se i taj brak završio razvodom. Kolege nisu volele da sarađuju sa njim, jer je bio mizantrop i težak sa saradnju. On je bio najplaćeniji holivudski glumac tridesetih godina, jer bi za ulogu u filmu dobio milion dolara više od bilo kog drugog glumca koji glumi u tom filmu. Takođe je bio vlasnik nekoliko aviona. Godine 1939, usvojio je devojčicu po imenu Filis En.

Volas Biri je prvi put nominovan za Oskara 1930, za film *„Velika kuća“*, ali dobio ga je dve godine kasnije za ulogu u filmu *„Šampion“*. Međutim, Akademija je odlučila da te godine ima dva laureata u ovoj kategoriji, pa je Biri nagradu delio sa Fredrikom Marčom, koji je nagrađen za horor *„[[Dr. Jekyll and Mr. Hyde (film, 1931)|Doktor Džekil i gospodin Hajd]]“*. Za ponovljenu ulogu Panča Vilje, dobio je Volpi pehar na Venecijanskom filmskom festivalu 1934. godine.

## Reference

## Vanjske veze
* 

}
The Witches of Eastwick (film)

**Veštice iz Istvika** () je američki horor-komedija iz 1987. reditelja Džordža Milera. Radnja se temelji na istoimenom romanu Džona Apdajka. Protagonistice su tri napuštene žene u gradiću Nove Engleske koje, ne znajući da su veštice, izvedu ritual čiji je rezultat dolazak tajanstvenog zavodničkog muškarca u grad. Film je nominovan za Oskar za najbolju pesmu i Oskar za najbolji zvuk, kao i za Gremi za najbolji album za film.

## Uloge

## Vanjske veze
* 
* 
*
Nagrada Saturn za najbolju akciju ili pustolovni film

**[[Nagrada Saturn]] za najbolju akciju ili pustolovni film** dodjeljuje se od 1994. godine. Do 2010. nosila je naziv *Nagrada Saturn za najbolju akciju, pustolovni ili triler film*.

## Popis dobitnika
Albanska pravoslavna crkva

**Albanska pravoslavna crkva** ( – "Autokefalna pravoslavna crkva Albanije") je pomesna autokefalna crkva. Nalazi se na 12. mestu u diptihu pravoslavnih crkava. Ima rang arhiepiskopije.

## Jurisdikcija
Obuhvata eparhije, Tirana-Drač, Berat, Đirokastra i Korča. Pravoslavni Albanci uglavnom žive na jugu zemlje i u gradovima Tirani i Draču. Liturgijski jezik je albanski. U regiji Saranda na jugu zemlje liturgija se služi i na grčkom jeziku.

Podaci o broju vernika variraju od 260.000 do 520.000. Pre verske zabrane, koju su albanski komunisti uveli 1967. godine, oko 20 posto stanovništva bilo je pravoslavno.

## Albanski arhiepiskopi
* Vasilije (1922—1928)
* Vasarion Juvani (1928—1936)
* Hristofor Kisi (1937—1948)
* Paisije (Paisi) Vodica (1949—1966)
* Damjan Kokonesi (1966—1973)
* Anastasije ( 1992-2025)

## Galerija

Datoteka:Labova_e_Kryqit3.jpg|Labova e Krjukit
Datoteka:Mesopotam_(Albanien).jpg|Sveti Nikola u Mezopotamu
Datoteka:Kloster_(Albanien) korr2.jpg|Manastir Ardenica


## Povezano
* Grčka pravoslavna crkva
* Srpska pravoslavna crkva
Way Down Yonder in New Orleans

***Way Down Yonder in New Orleans*** je popularna američka zabavna pjesma originalno objavljena 1922. godine. Muziku je napisao Turner Layton, a tekst, koji je napisao Henry Creamer, slavi New Orleans i njegove "kreolske ljepotice" kao raj na Zemlji. Pjesma je originalno izvedena u New Yorku kao dio brodvejske predstave *Spice of 1922*.
Tokom godina ju je obrađivao niz istaknutih izvođača kao što su Al Jolson i sestre Andrews i Frankie Lane, a godine 1960. je Freddy Cannon sa rock'n'roll verzijom došao na vrhove tadašnjih top-lista. Kasnijim generacijama je najpoznatija po verziji koju je Harry Connick Jr. izveo u septembru 2005. na dobrotvornom koncertu za pomoć žrtvama uragana Katrina.

## Literatura
* Layton, John Turner; Creamer, Henry. "Way Down Yonder In New Orleans" (sheet music). New York : Shapiro, Bernstein & Co. (1922).
My Buddy

**My Buddy** (američki engleski: *Moj drug*) se može odnositi na:
* My Buddy (pjesma), popularna pjesma, originalno objavljena 1922.
* My Buddy (lutka), lutka za dječake, originalno proizvedena 1985.
* My Buddy (pjesma G-Unit), pjesma hip hop grupe G-Unit s albumna *[[Beg for Mercy]]* iz 2003.
* My Buddy (TV serija), singapurska TV-serija
My Buddy (pjesma)

***My Buddy*** je popularna američka zabavna pjesma originalno 1922. godine. Muziku je napisao Walter Donaldson, a tekst Gus Kahn. Tekst govori o gubitku voljene osobe, i pri tome je dovoljno ambivalentan da se može primjenjivati i na gubitak prijatelja, ljubavnika ili članova porodice. Vrhunac popularnosti je imala u međuratnom periodu; godine 1928. je izvođena kao dio pratećeg soundtracka za znameniti holivudski nijemi film *[[Wings (1928 film)|Krila]]*. Posebnu naklonost su joj iskazivali jazz muzičari, koji su, poput Chet Bakera, snimili instrumentalne verzije. Među kasnijim izvođačima se ističu Frank i Nancy Sinatra, kao i Barry White i Barbra Streisand.

## Vanjske veze
* Song lyric
Lovesick Blues

***Lovesick Blues*** je američka popularna pjesma iz 1922. godine za koju je muziku napisao Cliff Friend, kao i tekst zajedno sa Irvingom Millsom. Otada ju je izvodilo niz istaknutih američkih muzičara, pri čemu se u međuratnom periodu ističe Berta "Chippie" Hill sa blues verzijom iz 1926. godine te Rex Griffin sa country verzijom iz 1939. godine. Najveći je hit postala zahvaljujući country pjevaču Hanku Williamsu koji je 1948. sa njom snimio jednu od svojih rijetkih *[[cover pjesma|cover]]* pjesama, te je otada postala standard za mnoge country pjevače.
Carolina in the Morning

***Carolina in the Morning*** je američka popularna pjesma 1922. za koju je muziku napisao Walter Donaldson, a tekst Gus Kahn. Tekst govori kako "nigdje ne može biti bolje nego u Carolini rano ujutro", što se ponekad tumači kao *[[double entendre]]*. Prvi put je izvedena na Broadwayu kao dio muzičke revije *The Passing Show of 1922* od strane Williama Frawleya, koji ju je decenijama kasnije otpjevao u TV-seriji *[[I Love Lucy]]*. Kasnije ju je obradio niz poznatih pjevača i zabavljača kao što su Al Jolson, Bing Crosby, Dean Martin, Jimmy Durante, Dinah Shore, Danny Kaye i Judy Garland. Jednu od posljednjih verzija je snimio Brent Spinner za svoj album *[[Ol' Yellow Eyes Is Back]]* iz 1991. Često je izvode navijači sportskih timova iz Sjeverne i Južne Karoline.
Downhearted Blues

**Downhearted Blues** je američka blues pjesma iz 1922. godine koju su komponirali Alberta Hunter i Lovie Austin. Tekst govori o neuzvraćenoj ljubavi. Postala je značajnu za historiju zabavne muzike u SAD nakon što je jednu njenu verziju 16. februara 1923. snimila blues pjevačica Bessie Smith. Ta je verzija postala jedna od najprodavanijih ploča svog vremena, odnosno prva koja je razbila neke od rasnih barijera muzičke industrije, uvjerivši vodeće američke studije za "rasnu muziku" američkih crnaca postoji daleko šire tržište. Samoj Bessie Smith je ova pjesma omogućila da postane jedna od najvećih zvijezdi svog vremena.

Kasnije ju je obradio cijeli niz izvođača među kojima se ističu Mildred Baily i Ella Fitzgerald. Godine 2001. je uvedena u službenu zbirku pjesama Songs of the Century, a Kuća slavnih rock and rolla je proglasila "jednom od pjesama koja je oblikovala rock and roll".